બાળકોને સવારે ટોપી અને સ્વેટર પહેરીને મોકલો. બાળકોને આ નહીં ગમે. કારણકે હવે તો બાળકો જન્મજાત જ ફેશનવાળા હોય છે. બાળકોને સમજાવો કે આ તંદુરસ્તી માટે જરૂરી છે. આમ છતાં બાળકોને જો ઉપર સ્વેટર પહેરવાનું ન જ પસંદ હોય તો અંદર પણ ગરમ કપડાં પહેરાવી શકાય છે. તેમાં બાળકોને કદાચ કોઈ વાંધો નહીં હોય. ઉપરાંત મીઠાઈઓ ખાઈને તેમને શરદી થઈ હોય તો તેમને નાક સાફ કરતા શીખવાડો. ઘણા બાળકોને નાકમાંથી શેડા કાઢતા જ નથી આવડતું પરિણામે કફ શરીરની અંદર રહીને તાવ સહિતની બીમારીઓ નોતરી શકે છે. શરદી જેવી બીમારીમાં બાળકોને એલોપેથિક દવા આપવાના બદલે તુલસી, જેઠીમધ, શિતોપલાદિ જેવી દવાઓ આપો. ઉપરાંત તેમને નસ્ય પણ લેવડાવો. તેમને નાનપણથી જ પ્રાણાયામ કરવાની ટેવ પાડો.